cyanic-selkie/wikianc huggingface dataset:
Kosti korijena šake
Ostale životinje
Međutim, velika većina evolucijski kasnijih  kičmenjaka, uključujući i moderne vodozemace, prošli su različite stepene gubitka i spajanja ovih primitivnih kostiju, što je rezultiralo njihovim manjim brojem. Skoro svi sisari i gmizavci, naprimjer, izgubili su petu distalnu kost korijena šake  i imaju samo jednu centrale – a  čak i to nedostaje kod ljudi. Graškasta kost je pomalo neobična, po tome što  se prvi put pojavljuje u primitivnim gmizavaca, a nikada nije pronađena u vodozemaca. Budući da mnogi Tetrapoda imaju manje od pet prstiju  u  podlaktici/potkoljenici, uobičajen je  još veći stepen fuzije kostiju, a  pronađen je  veliki niz različitih mogućih kombinacija. Krilo modernih ptica, naprimjer, ima samo dvije preostale karpusne kosti; radiale (čunasta kost sisara)  formira se  fuzijiom  četiri distalne  kosti korijena šake.
U nekih predstavnika kengurske porodice ‘’Macropodidae’’, čunasta i počimjesečasta kost se spajaju u  čunastomjesečastu kost Kod rakova, "karpus" je naučni termin za kandže ili "kliješta", koja su prisutna  na nekim nogama.
Mesocetus
Mesocetus je izumrli rod kitova usana iz miocena.
Rasprostranjenost
Fosili ovog roda pronađeni su u Sjevernoj Americi i Evropi. U Sjevernoj Americi pronađeni su u Marylandu i Virginiji, saveznim državama Sjedinjenih Američkih Država, dok su u Evropi pronađeni u Austriji, Bosni i Hercegovini, Francuskoj, Hrvatskoj, Nizozemskoj i Slovačkoj.
U Bosni i Hercegovini te Hrvatskoj pronađena je samo jedna vrsta zvana Mesocetus agrami. Ta vrsta, još poznata i pod nazivom zagrebački kit, u Hrvatskoj su ostatci ove vrste pronađeni samo u zagrebačkom kvartu Podsused, dok je u Bosni i Hercegovini pronađena na četiri lokaliteta: Knežica kraj Kozarske Dubice, Šargovac kraj Banje Luke te Dažnica i Kalenderovci, oboje kraj Dervente.
Spisak ugarskih kraljeva
Ugarskom su od 858. do 1000. vladali veliki kneževi (veliki veziri), a od 1000. do 1918. kraljevi. Za velike kneževe pogledajte:
Stjepan I je 1000. godine okrunjen kao prvi ugarski kralj.
Bilijar
mini|250px|Početno razbijanje bilijarskih kugli Bilijar je obiman pojam koji označava širok spektar igara za čije je odigravanje potreban stol prekriven posebnim platnom, štap (ke ili tak) i određen broj kugli. Takmičenje može biti pojedinačno ("1 na 1") ili u parovima. Igrači(ce) za pomicanje kugli koriste isključivo vrh štapa prema jasno određenim pravilima. Uprkos višestoljetnoj popularnosti bilijara kao omiljene zabave i razbibrige, profesionalno doba nastupilo je tek sredinom 20. stoljeća. Osim u posebnim klubovima namijenjenim igranju raznih verzija bilijara, stolovi posvećeni neformalnoj igri uz mnogo opuštenija pravila nalaze se u povećem broju kafića.
.ge
.ge je najviši Internet domen za Gruziju. Registracije se vrše direktno pod .ge domenom i pod pod-domenima .com.ge i .net.ge. Tehnički i administrativni kontakt mora imati svoje prebivalište u Gruziji.
Bilijar
Historija
mini|250px|Igranje bilijara u [[Francuska|Francuskoj krajem 19. stoljeća]]
Historičari su složni oko činjenice da se bilijar razvio na prijelazu iz 14. u 15. stoljeće iz igara koje su se odvijale na travi (odatle učestalo korištenje zelene boje na bilijarskim stolovima), odakle se zaključuje da su, slikovito rečeno, sportska "rodbina" bilijara golf i kroket, a "svojta" kuglanje i boćanje. Bilijar je u zatvoreni prostor prvi premjestio francuski vladar Luj XI davne 1470. godine, a ta igra prelazi Atlantik početkom 19. stoljeća.
Oprema
Osim kugli, štapa i stola, za neometano odvijanje igre potrebno je još nekoliko predmeta; među njima su najbitniji trokut, "kiks" (kreda) i pomoćni štapovi. Određeni broj profesionalaca nosi posebnu rukavicu na slabijoj ruci, odnosno onoj koja ne drži štap, u svrhu njegovog kvalitetnijeg klizanja po ruci koja stabilizira ciljanje.
Štap
Štap (ke, fra. queue) neophodan je za normalan tok igre; igračima je dozvoljeno udarati kugle samo njegovom kapicom (vrhom) izrađenom od tvrdo štavljene kože. Da bi se poboljšalo trenje pri udarcu vrha štapa o kuglu, vrh se premazuje kiksom (tvar po izgledu slična kredi, a po sastavu i namjeni poput magnezija koji gimnastičari koriste za ruke, protiv proklizavanja). Izuzevši snuker, gdje igrač tokom čitave karijere zbog efikasnosti nastoji ne mijenjati štap, ostale verzije bilijara karakterizira korištenje većeg broja štapova unutar jednog dvoboja, zavisno od prirode udarca koji se treba izvesti. Štapovi nisu jednodijelni, nego se najčešće dva dijela spajaju na određenom mjestu. Najbolje igraće osobine imaju štapovi izrađeni od drveta (javor, jasen...), dok se po kafićima mogu često pronaći štapovi od umjetnih materijala (grafit) koji, iako skromnih mogućnosti za igru, imaju osobinu da ih je nemoguće slomiti, što je u ambijentu gdje su piće i muzika primarni sadržaji puno važnije od toga kakvi se potezi njima mogu odigrati.
Snuker
Kapica štapa za snuker uža je od svih ostalih; njen promjer iznosi 8,5–11 mm, što omogućuje dodatnu preciznost prilikom manevriranja bijelom kuglom. Ono što izdvaja štapove za snuker od ostalih jest činjenica da na njihovoj okrugloj dršci postoji ravna ploha koja omogućuje igraču da štap drži okrenut (oko svoje osi) uvijek na isti način, odnosno da ga zakreće tokom igre kako bi ravnomjerno koristio vrh štapa i pravilno ga trošio. Osim toga, mjesto spajanja (najčešće) dvaju dijelova štapa udaljeno je od sredine prema dršci na 66–75% ukupne dužine. Kvalitetni štapovi za snuker izrađuju se od jasena.
Ostale verzije bilijara
mini|250px|Stol za karambol
Igračima "osmice", "devetke" i sličnih verzija svojstveno je korištenje većeg broja štapova unutar jednog dvoboja. Štap za početno razbijanje kugli teži je od onog kojim se igra ostatak dvoboja, iako većina igrača ima i deblji te širi štap za "massé" ("felšane") udarce koje koriste i prilikom preskakanja kugli ("jump shot"). Najfiniji i najčešće korišteni štap težak je između 500 i 600 grama (18–21 unci), dok onaj za "massé" udarce teži i do 850 grama (30 unca). Promjer kapice (vrha) "normalnog" štapa iznosi 12,75–13,25 mm.
Štapovi namijenjeni karambolu u pravilu su lakši i kraći od ostalih; dugi su oko 140 cm (10–20 cm manje od drugih) i težine 470–520 g. Kapica je, također, manjeg promjera (11–12 mm), što smanjuje mogućnost pogreške prilikom manevriranja težim kuglama za karambol. Štapovi bivaju izrađeni od kvalitetnog sjevernoameričkog javora.
Kugle
mini|desno|250px|Promjer bijelih kugli raznih igara, slijeva nadesno:<ul> <li>[[ruski bilijar – 68 mm</li> <li>karambol – 61,5 mm</li> <li>"američki" komplet kugli za "osmicu" – 57 mm</li> <li>snuker – 52,5 mm</li> <li>britanska osmica – 51 mm</li> </ul>]]
Broj, dizajn i veličina kugli razlikuju se ovisno o verziji. Kugle za karambol većeg su promjera i dolaze u kompletu od tri ili četiri, ovisno o vrsti igre. Kugle za "osmicu" dolaze u "američkom" kompletu od šesnaest; bijela, crna i po sedam "punih" te "praznih", a isti set kugli koristi se i u "devetki" te "desetki". Za odigravanje "britanske osmice" potrebno je 16 kugli manjeg promjera od onih korištenih u "osmici": sedam žutih, sedam crvenih (ili plavih) te po jedna bijela i crna kugla. Kugle za snuker najmanje su od navedenih − 15 crvenih, šest "obojenih" i jedna bijela kugla standardiziranog su promjera od 52,5 mm, uz dozvoljeni otklon od 0,05 mm.
Za razliku od slonovače, prijašnjeg materijala korištenog za izradu kugli, danas se proizvođači oslanjaju uglavnom na bakelit, celuloid, plastiku i kristalit.
Stol
Kakve god dimenzije stola bile, širina je upola manja od dužine. Prostor predviđen za kretanje kugli na stolovima korištenim za takmičenja u "osmici" i "devetki" dimenzija su 9 × 4,5 stopa, odnosno približno 254 × 127 cm. Stolovi namijenjeni istim igrama, ali unutar ugostiteljskih objekata ili vlastitih domova često su manji za jednu do dvije stope. Karambolski stolovi veći su od onih za "osmicu" za 1 stopu – dimenzije su približno 3 × 1,5 m.
Stolovi za snuker najvećih su proporcija, 12 × 6 stopa, odnosno 366 × 183 cm. Površina po kojoj se igra snuker brža je, što znači da kugle po njoj putuju većom brzinom.
Platno po kojem se igra odvija najčešće je zelene boje, no uobičajene su i plava te crvena.
Trokut
mini|250px|Okvir za slaganje kugli u "devetki" u obliku romba.
Kugle su u većini igara posložene (iz tačke gledišta igrača koji se sprema na izvođenje početnog udarca) u formaciju 1-2-3-4-5. U "devetki" je ta formacija nešto izmijenjena (1-2-3-2-1, devetka u sredini), dok se u "desetki", relativno novoj igri, koristi 1-2-3-4 (desetka u sredini trećeg reda).
Pomoćni štapovi
Kad igrač nije u mogućnosti kvalitetno ciljati upotrebom isključivo vlastitih ruku, poseže za pomoćnim štapovima. Njihov se dizajn razlikuje; u "osmici", "devetki" i sličnim igrama pomoćni štap najčešće ima spojen metalni produžetak u obliku slova X (iks) na drveno tijelo štapa, iako se u posljednje vrijeme izrađuju višenamjenski produžeci.
U snukeru postoje čak tri vrste pomoćnih štapova:
mini|250px|Nanošenje "krede" na štap.
NGC 1978
NGC 1978 (također poznat kao ESO 85-SC90) je otvoreno zvjezdano jato i nalazi se u sazviježđu Zlatna riba. Prvo otkriće je napravio James Dunlop 6. novembra 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nauka u srednjovjekovnom islamskom svijetu
Naučnici u islamskoj civilizaciji su bili raznih etničkih pripadnosti: Perzijanci, Arapi, Asirijci, Kurdi, Egipćani i dr. Pripadali su različitim religijama a iako su uglavnom bili muslimani, bilo je i kršćana i Jevreja.
Nauka u kontekstu islamske civilizacije
Termin Islam se odnosi ne samo na religiju islam već i na islamsku civilizaciju formiranu pod uticajem ove religije. Islamska civilizacija stoga se sastoji od mnogih vjera i kultura iako je udio muslimanske populacije unutar islamske civilizacije dominantan, a s vremenom se i povećavao.
Islam se kao religija zaokružio još za vrijeme života posljednjeg poslanika Muhammeda. Nakon njegove smrti 632. islam se nastavio širiti pod vodstvom njegovih prvih nasljednika, halifa. Period ranog razdoblja islamske historije nakon smrti Muhammeda može se nazvati periodom pravednog halifata, nakon kojeg je uslijedio period Emevijskog halifata. Islamska imperija tada je počela konsolidirati svoje teritorijalne dobitke. Arapski jezik postao je glavni jezik i jezik administracije. Arapi su postali vladajuća klasa, asimiliravši se u novo okruženje širom islamskog svijeta, a ne okupatori osvojenih teritorija.
Bitna polja istraživanja
Kao korijeni islamskih nauka prvenstveno se mogu uzeti arapska, perzijska, indijska i grčka učenja. Obim islamskih naučnih dostignuća još nije u potpunosti shvaćen, ali je svakako izuzetno ogroman i predstavlja vrijedan doprinos ljudskoj civilizaciji.
Ova vrijedna dostignuća obuhvataju širok spektar predmetnih oblasti a prije svega slijedeće discipline:
Ostala značajnija područja interesovanja i istraživanja islamskih učenjaka uključuju i slijedeće:
Važniji naučnici
Srednjovjekovni islamski naučnici, u koje su se ubrajali i filozofi, zastupali su holistički koncept. Pojedinačnim naučnim disciplinama se prilazilo u smislu njihovog međusobnog odnosa prema nauci u cjelini. U tom smislu, najvažniji naučnici islamske civilizacije bili su polimati, poznati kao Hakim ili mudraci. Njihova uloga u prenošenju nauke i naučnih dostignuća je bila presudna.
Fossilworks
Fossilworks je veb-portal koji nudi alate za pretragu, preuzimanje i analizu podataka kako bi se olakšao pristup Paleobiology Databaseu, veliko relacijskoj bazi podataka koja je nastala doprinosima stotina paleontologa iz cijeloga svijeta.
Historija
Fossilworks je stvorio John Alroy sa Univerziteta Macquarie 2013. godine. Fossilworks sadrži mnoge alate za analizu i vizualizaciju podataka koji su prethodno bili uključeni u Paleobiology Databaseu.
.ga
.ga je najviši Internet domen za Gabon.
Radijevići (Goražde)
Radijevići su naselje u gradu Goraždu, Bosna i Hercegovina.
Pjastovići
mini|Grb dinastije Pjastovići Pjastovići su poljska vladarska porodica koja je vladala od 960. do 1370. Ime je dobila po rodonačelniku, legendarnom Pjastu, seljaku iz Gniezna iz plemena Poljana.
Prvi poznati knez iz dinastije Pjastovića je Mješko (Mječislav). On je primio kršćanstvo i odbranio Poljsku od njemačkih napada. Najveći uspon Poljske u ranom srednjem vijeku dostignut je krajem 10. i u 11. vijeku. Poljaci su osvojili Pomeraniju, područje između Odre i Labe. Nadbiskupija u Gnieznu postala je samostalna. U periodu od 11. do 13. vijeka Pjastovići su se međusobno borili oko prijestolja. Država je slabila, a razlog tome je podjela zemlje između kraljevih sinova. Za vrijeme Kazimira III došlo je ponovo do ujedinjenja Poljske. Ipak njegovom smrću 1370. ova vladarska loza se ugasila.
Plivanje na Olimpijskim igrama 2016 – 4 × 100 m slobodno (muškarci)
Takmičenja u disciplini 4 × 100 m slobodno za muškarce na Olimpijskim igrama 2016. održana su 7. augusta.
Rekordi
Aktualni rekordi u ovoj disciplini prije početka takmičenja prikazani su u tabeli.
IC 169
IC 169 (također poznat kao PGC 949241) je spiralna galaksija koja je udaljena oko 389 miliona sg od Zemlje i nalazi se u sazviježđu Kit. Najveći prečnik je 0,50 (57 hiljada sg) a najmanji 0,3 uglovnih minuta (34 hiljade sg). Prvo otkriće je napravio Stephane Javelle 2. januara 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Apolon
Apolon (grč. Ἀπόλλων, Apóllōn) je jedan od olimpijskih božanstava u grčkoj mitologiji. Zeusov i Letin je sin te Artemidin brat blizanac; bog je medicine, istine i proroštva, streličarstva, muzike i plesa, sunca i svjetlosti, poezije, kolonizacije i još mnogo toga. Epitet mu je Feb (Phoebos). Smatran je najljepšim bogom i idealom kurosa (efebe ili golobrade, atletske omladine). Apolon je poznat u etruščanskoj mitologiji pod grčkim utjecajem kao Apulu.
NGC 6406
NGC 6406 je dvostruka zvijezda i nalazi se u sazviježđu Herkul. Prvo otkriće je napravio Guillaume Bigourdan 10. juna 1885. godine.
Apolon
Kao božanstvo zaštitnika Delfija (Apolon Pitios), Apolon je proročki bog — proročko božanstvo Delfijskog proročišta. Apolon je bog koji pruža pomoć i tjera zlo; razni epiteti ga nazivaju "odvratnikom od zla".
NGC 6406
Najbliži NGC/IC objekti
Sljedeći spisak sadrži deset najbližih NGC/IC objekata.
Apolon
Medicina i liječenje povezani su s Apolonom, bilo preko njega samog ili posredstvom preko njegovog sina Asklepija. Apolon je izbavljao ljude od epidemija, ali on je i bog koji je svojim strijelama mogao donijeti loše zdravlje i smrtonosnu kugu. Sam izum streličarstva pripisuje se Apolonu i njegovoj sestri Artemidi. Apolon se obično opisuje kako nosi srebrni ili zlatni luk i tobolac srebrnih ili zlatnih strijela. Apolonova sposobnost da podstakne mlade jedan je od najbolje potvrđenih aspekata njegove panhelenske kultne ličnosti. Kao zaštitnik mladih (kourotrophos), Apolon se brine za zdravlje i obrazovanje djece. On je predsjedavao njihovim prelaskom u odraslo doba. Duga kosa, koja je bila prerogativ dječaka, ošišana je u punoljetnosti (efebeja) i posvećena Apolonu.
Apolon je važno pastoralno božanstvo i zaštitnik je stočara i pastira. Zaštita stada, jata i usjeva od bolesti, štetočina i predatora bila je njegova primarna dužnost. S druge strane, Apolon je podsticao i osnivanje novih gradova i uspostavljanje građanskog ustava. Povezuje se sa dominacijom nad kolonistima. On je bio davalac zakona, a njegova proročanstva su konsultovana pre nego što su donošeni zakoni u gradovima.
Kao bog muzike, Apolon predvodi svu muziku, pjesme, ples i poeziju. On je izumitelj gudačke muzike i čest pratilac muza, koji djeluje kao njihov vođa hora na proslavama. Lira je uobičajen atribut Apolona. U helenističkom dobu, posebno tokom 5. vijeka p. n. e., kao Apolon Helios među Grcima se poistovjetio sa Heliosom, personifikacijom Sunca. U latinskim tekstovima, međutim, nije bilo spajanja Apolona i Sola među klasičnim latinskim pjesnicima sve do 1. vijeka n. e.. Apolon i Helios/Sol ostali su odvojena bića u književnim i mitološkim tekstovima sve do 5. vijeka n. e..
Etimologija
Apolonovo ime Ἀπόλλων, Apóllōn možda je izvedeno iz prethelenske složenice Apo-ollon povezane s arhaičnim glagolom Apo-ell- koji je doslovno značio "onaj koji se pregiba", odnosno onaj koji tjera - Apolon tjera zlo, bolesti i nesklad. Plutarh prenosi da pollon = mnogo, a prema tome je Apollon negacija mnoštva. Hesihije povezuje ime s dorskim απελλα (apella) = skupština, tako da bi i Apolon mogao biti bog političkog života.
Opis
Apolon je bog medicine, liječenja i streličarstva, ali i nosioc smrtonosne pošasti. Također je bog proroštva i kolonizacije. Vođa je Muza (Apollon Musagetes) te pritom i bog muzike i poezije. Pjevale su mu se himne zvane peani. Bio je zaštitnik brojnih proročišta i hramova, a posebno se ističu Delfi i Del. Kasnije je preuzeo i identitet Helija kao bog Sunca (Apollon Helios).
mini|230 px|Apolon, likijska skulptura u Louvreu, rimska kopija grčkog originala. Ovaj kip oponaša stil kurosa. Ljudi su ga poštovali jer je bog svjetlosti i Sunca bez čega život ne bi bio moguć, a također i zato što je bio bog sklada i ljepote, koji čine život smislenim. Ideal je grčkoga kurosa, skladnog, razvijenog i lijepog mladića. Apolon je štitio ljude, liječio ih, brinuo se za njih, nagrađivao dobro i kažnjavao zlo. Bio je i bog streličarstva, a njegove strijele nikad nisu promašile metu, pogotovo kad su kažnjavale zlo i nosile kugu. Bio je i bog proročanstava u kojima je ljudima objavljivao volju bogova preko proročica, posebno Pitije i Sibile.
Svete Apolonove životinje su:
Apolonovi atributi su:
Apolon je simbol sklada, pogotovo u literaturi, a kontrast je Dionisu.
Rođenje
mini|Lucas Cranach: Apolon i Artemida, 153. Kad je božica Hera saznala da Leta nosi djecu njenog muža Zeusa, bila je bijesna i ljubomorna te se odlučila osvetiti tako što nije dopustila Leti da ostane na čvrstoj zemlji (kopnu ili ostrvu) i Leta je bila prisiljena tražiti gdje će roditi. Dok je gonila zmija Piton s glavom zmaja koju je na nju poslala Hera, Leta je naišla na novostvoreno ostrvo Del koji je plutalo na vodi i nije bilo ni kopno niti ostrvo, a bješe okruženo labudovima. Kad je kročila na njega, dvije stijene su izronile iz morskih dubina; jedna je zaustavila kretanje ostrva, a druga stala zmiji na put. Zatim je Leta na gori Kint rodila blizance, sina Apolona i kćerku Artemidu. Poslije je Zeus prikovao Del za dno okeana da više ne pluta, a samo je ostrvo postalo posvećeno Apolonu. Hera je otela Ilitiju, božicu rađanja da bi spriječila Letu od porođaja. Ostali bogovi prevarili su Heru tako što su joj ponudili ogrlicu od jantara dugačku 8 metara, a božica je uspjela pobjeći. Legenda kaže da je Artemida rođena prva, a potom je pomogla majci da porodi njenog brata Apolona. Apolon je rođen na sedmi dan mjeseca Targeliona te su sedmi i dvanaesti dan tog mjeseca poslije bili njemu posvećeni. Njegov epitet Feb odnosi se na to da Apolon ima svijetlu kožu i plavu kosu.
Kada se rodio Apolon, držeći zlatni mač, sve se na Delu pretvorilo u zlato i ostrvo je bilo ispunjeno ambrozijalnim mirisom. Labudovi su sedam puta kružili oko ostrva, a nimfe su pjevale ushićeno. Oprale su ga boginje koje su ga zatim pokrile u bijelu odeću i oko njega pričvrstile zlatne trake. Pošto ga Leta nije mogla nahraniti, Temida, boginja božanskog zakona, hranila ga je nektarom ili ambrozijom. Nakon što je okusio božansku hranu, Apolon se oslobodio vrpci koje su mu bile pričvršćene i izjavio da će biti majstor lire i streljaštva, te da će ljudima tumačiti Zeusovu volju. Zeus, koji je do tada smirio Heru, došao je i okitio svog sina zlatnom trakom za glavu.
Život
Kad je Apolon odrastao, vjerni pratitelji su mu postali zlatnu liru i srebrni luk. Krenuo je u Delfe da bi se osvetio Pitonu koji je progonio i pokušao silovati njegovu majku. Našao ga je u jednoj uvali pod planinom Parnasom i ubio ga strijelama, a njegovo tijelo je zakopao u zemlju. Tada se ta zemlja zvala Pito, a on joj mijenja ime u Delfi, da se za njega više nikad ne bi čulo. Međutim, proročice su se često nazivale Pitijama. Na mjestu pobjede osnovao je i poznato svetište. U toj uvali bio je i izvor koji je emitirao pare koje su pomagale proročicama da padnu u trans. Kada je Zeus pogodio munjom Asklepija, Apolonovog sina zbog uskrsnuća mrtvaca, Apolon je za osvetu ubio Kiklopa koji je tu munju izradio. Umjesto da bude zauvijek prognan u Tartar, po Zeusovoj zapovijedi otišao je u Tesaliju i služio kod dobrog Admeta kao običan pastir. Apolon je bio zadivljen Admetovim gostoprimstvom te je učinio da mu sve krave donose blizance, a također mu je pomogao da osvoji ruku princeze Alkestide, kćerke Pelija. Još je i uvjerio Mojre da ga poštede smrti. Kad se bliži zima, odveze se svojim kolima upregnutim labudovima u Hiperboreju gdje vlada vječno proljeće. Proljeće i ljeto provodi u Delfima, a jesen i zimu u toj zemlji, a katkad i na Olimpu. Apolonov dolazak na Olimp donosi radost i dobro raspoloženje. Dolazi kao vođa Muza, svira liru, a niko mu nije ravan te i sam Ares uzdahne na njegovu svirku. Apolon i Artemida su Zeusovi miljenici, a to je razlog ljubomore drugih bogova.
Trojanski rat
Apolonovom strijelom započinje i Homerova Ilijada. Naime, Apolon šalje strijele koje nose kugu na grčke tabore za vrijeme Trojanskog rata, zato što je Agamemnon uvrijedio Apolonovog sveštenika Hrisa otevši mu kćer. Hriseida je vraćena, ali je Agamemnon kao nadoknadu uzeo ljupku Briseidu, Ahilejevu robinju i družicu. Ahilej bjesni i to postaje glavni motiv Ilijade - Ahilejeva srdžba. Kad je Diomed ozlijedio Eneju, Apolon ga je spasio, nakon što je to pokušala učiniti i Afrodita, ali je Diomed i nju ozlijedio. Apolon je zatim zavio Eneju u oblak i prenio ga u Pergam, svetište u Troji.
Apolon je pomogao Parisu da ubije Ahileja tako što je vodio strijelu iz njegova luka u Ahilejevu petu, jedino ranjivo mjesto na njegovom tijelu. Jedan je mogući uzrok taj da je Ahilej ubio Troila, Apolonova i Hekabina sina na Apolonovu oltaru u hramu.
Žene
mini|Jean-Baptiste van Loo: Apolon i Dafna, koja je pretvorena u lovor, 1720. - 1737.
Eros je bio ljubomoran na Apolona koji je ismijavao njegove streličarske vještine, a također ga je iritiralo i Apolonovo pjevanje. Eros je odaslao strijelu u Dafnu da bi je odbio Apolon koji se u nju zaljubio. Ona se molila majci Zemlji i svom ocu, riječnom bogu, da joj pomognu. Naposljetku ju je otac pretvorio u lovorovo stablo, a ono je postalo posvećeno Apolonu.
Apolon je imao vezu sa princezom Leukotejom, Orhamovom kćeri i Klitijinom sestrom. Leukoteja je voljela Apolona, a on se prerušio u njenu majku da bi mogao ući u njene odaje. Klitija je bila ljubomorna na svoju sestru jer je i sama željela Apolona te je rekla ocu istinu, izdavši sestru i njeno povjerenje. Bijesni Orham naredio je da se Leukoteja živa zakopa. Apolon nije mogao oprostiti Klitiji te je ona tugujući umrla, a Apolon je nju pretvorio u suncokret koji svakog dana slijedi Sunce, koje je simboliziralo samog Apolona, boga Sunca.
Koronida, kćerka kralja Flegije, bila je Apolonova ljubavnica koja mu je rodila sina Asklepija. Dok je bila trudna s njim, zaljubila se u Ishiju, Elatovog sina, a vrana je dojavila Apolonu vijest o prijevari. U početku nije vjerovao vrani te je cijelu vrstu obojio u crno (dotad su vrane bile bijele), da bi je kaznio zbog laži. Kasnije, saznavši da je to istina, šalje svoju sestru Artemidu da ubije Koronidu, a također je i sve vrane učinio svetima i dao im zadatak da najavljuju smrt. Apolon je spasio Koronidino i njegovo dijete te ga je dao Kentauru Hironu da ga odgoji. Flegija je bio gnjevan zbog smrti svoje kćeri te je spalio Apolonov hram u Delfima, a Apolon ga je zbog toga ubio. Apolon je volio i Marpezu koju je oteo od Ide. Zeus je nju natjerao da bira između njih dvojice, a ona je odabrala Idu jer je rekla da će dosaditi besmrtnom Apolonu kad ona ostari.
Kastalija je bila nimfa koju je Apolon volio. Ona je pobjegla od njega i zaronila u izvor u Delfima koji je tada nazvan po njoj. Taj je sveti izvor bio inspiracija pjesnicima, a voda se koristila za čišćenje svetišta.
Sa Hekabom, ženom kralja Prijama, imao je sina Troila. Proročica je prorekla da Troja neće biti poražena sve dok Troil ne navrši dvadeset i sedam godina. Poslije su on i njegova sestra Poliksena ubijeni u zasjedi od Ahileja.
Apolon se također zaljubio u Kasandru, kćerku Hekabe i Prijama. Obećao joj je dar proroštva da bi je zaveo, ali ga je ona poslije odbila. Bijesni joj je Apolon dao dar proricanja, ali je prokleo tako da joj niko nikad ne vjeruje.
U Euripidovoj drami Ija, Apolon je Ijin otac, a Kreuza joj je majka. Kreuza je ostavila Iju da umre u divljini, ali je Apolon zamolio Hermesa da spasi dijete i da ga odnese u Delfe gdje su je odgojile svećenice.
Muškarci
mini|desno|200p|Jacopo Caraglio: Apolon i Hijacint, 16. vijek Apolon je imao brojne veze i s muškarcima, a svi njegovi ljubavnici bili su mlađi od njega.
Hijacint, spartanski princ bio je prekrasan i atletski građen Apolonov ljubavnik. Njih dvojica vježbali su bacanje diska, kad je odjednom Hijacint pogođen u glavu diskom koji je skrenuo s kursa, a uzrok tome bio je Zefir koji je bio ljubomoran na Apolona jer je i sam volio Hijacinta. Kad je Hijacint umro, Apolon je bio shrvan i prokleo je svoju besmrtnost htjevši se pridružiti svom ljubavniku u smrti. Od njegove krvi Apolon je stvorio zumbul (lat. Hyacinthus), a njegove suze ostavile su trag na laticama - άί = jao.
mini|lijevo|Giulio Romano: Apolon i Kiparis, 1596.
Akant, personifikacija drveta akantusa također je bio u vezi s Apolonom. Nakon njegove smrti, Apolon ga je pretvorio u biljku koja voli Sunce (Apolona), a njegova sestra Akantida pretvorena je u čičak. U drugoj verziji priče Akantus je zapravo žena - Akanta. Ona ga je odbila dok je pokušao silovati ogrebavši mu lice, a potom je nju pretvorio u akantus.
Kiparis je bio Heraklov potomak kojem je Apolon dao pripitomljenu srnu kao društvo, ali ju je Kiparis slučajno ubio kopljem. Kiparis je tražio da Apolon pusti da njegove suze zauvijek teku, a Apolon ga je pretvorio u čempres (lat. Cupressus), biljku koja je nazvana tužnim drvetom jer biljni sok izgleda poput kapljica suza na kori drveta. mini|Pierre Charles Jombert: Apolon i Artemida ubijaju Niobinu djecu, 1772.
Nioba
Nioba je bila tebanska kraljica i Amfionova žena koja se hvalisala nad Letom jer je imala četrnaestero djece (Niobide), sedam dječaka i sedam djevojčica, dok je Leta imala samo dvoje, Artemidu i Apolona. Apolon joj je ubio sinove dok su trenirali atletiku, a Artemida je ubila njene kćerke otrovnim strijelama, kao i Apolon. U nekim verzijama priče poneki potomak je spašen. Amfion se, vidjevši mrtve sinove, prema nekim legendama ubio, a prema drugima ubio ga je Apolon nakon što je bjesnio i pokušavao se osvetiti. Shrvana Nioba otišla je u Malu Aziju gdje se plačući pretvorila u kamen, a njene suze su stvorile rijeku Ahel. Zeus je pretvorio sve Tebance u kamen te niko nije mogao pokopati Niobu sve dok je devetog dana nisu pokopali sami bogovi.
Hermes
mini|lijevo|Artemida, Apolon i Hermes U Homerskim himnama opisano je rađanje boga Hermesa. Njegovu majku Maju tajno je oplodio Zeus te je ona zamotala dijete u povoje, ali je ono pobjeglo dok je spavala. Hermes je otišao u Tesaliju gdje je Apolon držao svoju stoku, ukrao mu je goveda i odnio ih u jednu pećinu u šumi blizu Pila, prekrivši tragove. U pećini je pronašao kornjaču koju je ubio, uzeo joj oklop i u njega smjestio kravlja crijeva i tako napravio prvu liru. Apolon se požalio njegovoj majci da mu je Hermes ukrao stoku, ali se Hermes već vratio u svoje povoje te Maja nije vjerovala Apolonovim riječima. Zeus se umiješao i složio s Apolonom tvrdivši da je vidio sve događaje. Hermes je zatim počeo svirati na svojoj novoj liri, a Apolon se zaljubio u taj instrument te mu je ponudio stoku u zamjenu za liru. Apolon je tako postao umjetnik na liri, a Hermes je kasnije izumio još jedan instrument - sirinks. Poslije je Apolon u zamjenu za sirinks Hermesu dao kaducej.
mini|200p|José de Ribera: Apolon i Marsije, 1637.
Marsija
Marsija je bio satir koji je izazvao Apolona na muzičko takmičenje. Pronašao je aulos, puhački instrument na tlu gdje ga je ostavila Atena koja ga je izumila, ali i odbacila jer joj je napuhavao obraze. Na takmičenju je Marsija izgubio i bio živ oderan u pećini zato što se usudio izazvati boga. Njegova krv pretvorila se u istoimenu rijeku. Druga verzija priče govori da je Apolon svirao svoju liru naopako, a to Marsija nije mogao s aulosom te je izgubio pa ga je Apolon objesio za stablo i živa oderao.
Pan
Kad je Pan, šumski bog, stekao iskustvo da bi se njegova muzika mogla uspoređivati s Apolonovom, izazvao je Apolona na takmičenje u vještini. Tmol, planinski bog bio je izabran da odluči ko je bolji. Pan je svirao na svojim sviralama svoje rustikalne melodije koje su zadovoljavale i njega i njegovog suputnika kralja Midu. Potom je Apolon počeo svirati liru, a Tmol je odlučio da je Apolon pobijedio svojom prekrasnom svirkom, ali Mida se nije htio složiti sa sučevom odlukom. Apolon nije mogao slušati njegovu žalbu te mu je stvorio magareće uši.
NGC 3458
NGC 3458 (također poznat kao MCG 10-16-26, PGC 32854 i UGC 6037) je prečkasta spiralna galaksija koja je udaljena oko 83 miliona sg od Zemlje i nalazi se u sazviježđu Veliki medvjed. Najveći prečnik je 1,40 (34 hiljade sg) a najmanji 0,8 uglovnih minuta (19 hiljada sg). Prvo otkriće je napravio John Frederick William Herschel 8. aprila 1793. godine.
.fj
.fj je najviši Internet domen za Fidži.
Spisak švedskih kraljeva
Ovo je spisak švedskih vladara i osoba u nasljednom nizu za nasljeđivanje švedske krune.
Nasljedni niz
Od 1980. godine Švedska koristi čistu primogenituru, što znači da sinovi više nemaju prednost nad kćerkama. Zbog ove promjene poziciju prijestolonasljednika je izgubio kraljev sin, a dobila ju je kraljeva starija kćerka, njegovo najstarije dijete. Pravo na nasljedstvo imaju samo potomci kralja Carla XVI Gustafa.
Prehrambeno inženjerstvo
Prehrambeno inženjerstvo je tehnička disciplina koja se bavi proizvodnjom i preradom namirnica. Prehrambeni inženjerstvo uključuje kontrolisane biološke, hemijske i fizičke procese. Osim toga, prehrambeno inženjerstvo uključuje: projektiranje, konstruiranje, stavljanje u pogon objekata prehrambene industrije i u njih uključenih procesa. Prehrambeno inženjerstvo obuhvata kompresivan pristup koji povezuje primarnu poljoprivrednu proizvodnju i distribuciju prehrambenih proizvoda. Između ostalog, prehrambeno inženjerstvo se bavi i konstrukcijom strojeva, opreme i uređaja koji se koriste u preradi namirnica.
Type 80/85/88
Type 80/85/88 (kin. 80/85/88式坦克) je serija druge generacije kineskih glavnih borbenih tenkova. Temeljeni su na konceptu prethodnika Type 79 a u službu kineske narodnooslobodilačke vojske ušli su tokom 1980-ih. Sredinom 1990-ih naslijedio ih je Type 96.
Ova generacija tenkova može se uspoređivati s američkim M60 Pattonom, njemačkim Leopardom 1, britanskim Chieftainom, francuskim AMX-30 i japanskim Type 74.
Historija
Nakon kinesko-sovjetskog raskola koji je započeo 1960. i trajao sve do kraja Hladnog rata, došlo je do pogoršanja političkih i ideoloških veza između te dvije zemlje. Također, 1969. godine je dolazi do pograničnog sukoba što je dovelo do stacioniranja više od 1,5 miliona vojnika s obje strane duž cijele sovjetsko-kineske granice.
U to vrijeme, najbolji kineski tenkovi Type 59 bili su ustvari kopije sovjetskog T-54/55 tenka te se nisu mogli kvalitetno suprotstaviti novijem T-72. Zbog toga je na zahtjev kineske narodnooslobodilačke vojske, fabrika 617 (današnja Fabrika strojeva Unutarnja Mongolija) razvila noviji tenk Type 69. Sadržavao je neke tehnologije koje su preuzete iz zarobljenog sovjetskog T-62 tenka. Međutim, Type 69 nije uspio zadovoljiti zahtjeve domaće vojske ali je zato postigao veliki izvozni uspjeh te je prodano preko 2.000 tenkova.
Kao rezultat loših rezultata, napravljen je Type 79 (verzija Type 69) a 1981. godine započeo je razvoj novog Type 80 tenka.
Type 88
Krajem 1970-ih, fabrika 617 (glavni izvođač), fabrika 616, fabrika 477 i 201. institut dobili su naredbu da za Kinu razviju novi tenk druge generacije. U projektu se koristila uvozna zapadna tehnologija koja je nabavljena tokom 1980-ih a tenkovi su pod oznakom Type 88 ušli u kinesku operativnu službu 1988. godine. Ova serija tenkova bila je karakteristična po tome što objedinjuje karakteristike svih prijašnjih verzija kineskih tenkova. Njegova proizvodnja je prekinuta 1995. godine te kineska vojska danas koristi oko 500 tenkova. Tenk ima automatski punjač čija brzina iznosi 2,5 granate u minuti.
Postoje sljedeće verzije Type 88:
Type 85
Nejasno je u javnosti da li je više fabrika bilo u konkurenciji za razvoj novog kineskog tenka druge generacije ili su zajednički surađivale. Ono što je poznato da je vojna industrija Norinco u suradnji s 201. institutom, 1988. godine predstavila vlastitu verziju Type 85. Kineska vojska u početku nije prihvatila taj tenk tako da je dodatno razvijan za pakistansko tržište (Type 85-IIAP i Type 85-III). Do drastične promjene došlo je krajem 1980-ih kada je Kina nabavila primjerke sovjetskog T-72 tenka. Prema izvještajima, riječ je o zarobljenim iračkim tenkovima koji su nabavljeni od Irana.
Zajedničkim južnoafričko-kineskim istraživanjima otkriveno je da bi zapadni 105 mm top kojeg koristi tenk Type 80 mogao probiti oklop sovjetskog T-72 ali isto tako utvrđeno je da bi top s T-72 mogao lako probiti oklope svih dotadašnjih kineskih tenkova. Loša oklopna zaštićenost kineskih tenkova bila je vidljiva tokom Zalivskog rata kada su se pokazali inferiorni zapadnjačkim tenkovima. Zbog toga je Kina kao prioritete odredila razvoj treće generacije tenkova te poboljšanje postojećih tenkova druge generacije. Kao rezultat toga, na temelju Type 80 je napravljen Type 85 koji je uveden u kinesku vojsku.
Postoje sljedeće verzije Type 85:
Paleobiology Database
Paleobiology Database (PBDB) internetski je resurs za informacije o distribuciji i klasifikaciji fosilnih ostataka životinja, biljaka i mikroorganizama.
Dvorana "Mirza Delibašić"
mini|desno|250px|Dvorana "Mirza Delibašić" Dvorana "Mirza Delibašić" na Skenderiji u Sarajevu višenamjenska je sportska dvorana s pratećim sadržajima, predviđena za održavanje sportskih, kulturnih, poslovnih i zabavnih manifestacija. Nazvana je po Mirzi Delibašiću, prema mnogima, najvećem bosanskohercegovačkom košarkašu, koji je igrao za KK Bosnu. Izgrađena je u centru grada, na lijevoj obali Miljacke, a otvorena je 29. septembra 1969. Površina ukupnog centra iznosi 70.000 m2, a sama dvorana ima kapacitet 5.616 mjesta. Dom je košarkaškog i rukometnog kluba Bosna.
Oficir
mini|Policijski oficir iz Tadžikistana mini|Oficir Vermahta mini|Policijska oficirka iz Kalgarija
Oficir u vojnom smislu je vojna osoba, pripadnik oružanih snaga na komandnom položaju, koji uz odgovarajuće civilno ili vojno obrazovanje posjeduje potreban stepen vojnih znanja i vještina i koji je ovlašten za komandovanje vojnim jedinicama, komandama i ustanovama oružanih snaga.
Pojam oficir se koristi i u policijskim organima, civilnom i vojnom vazduhoplovstvu i mornarici.
Oficiri u oružanim snagama Bosne i Hercegovine
Profesionalna vojna lica (od najvišeg do najnižeg):
°U oružanim snagama Bosne i Hercegovine je reformama Armije BiH i Vojske Republike Srpske izbačen čin Kapetana I. klase tako da internacionalna oznaka O-4 nema ekvivalenta.
Pripadnici rezervnog sastava:
Radovovići
Radovovići su naseljeno mjesto u gradu Goraždu, Bosna i Hercegovina.
Radamant
Radamant ili Radamantis (grč. Ραδαμάνθυς, Radamánthys) bio je Zeusov i Europin sin, Minosov i Sarpedonov brat, a odgojio ga je Asterion. Jedan je od tri suca u Hadu, zajedno s Minosom i Eakom.
Mitologija
Prema legendi, vladao je Kretom prije Minosa te je donio zakone koje su i sami Spartanci preuzeli. Ljubomoran na njegovu slavu, Minos ga je protjerao iz zemlje nakon što je došao na vlast. Tamo je oženio Alkmenu, Heraklovu majku kojoj je umro muž Amfitrion.
Platon u svojem djelu Gorgija govori da je Radamantis, zahvaljujući svojoj nepopustljivosti i čvrstini, postao je jedan od tri suca u Hadu i vladar Elizija. Sudio je svim Azijcima, Eak je sudio Europljanima, a Minos je imao odlučujući glas.
Prizrenska Podgora
Prizrenska Podgora je grupa naselja na padinama Šar planine koja praktično predstavljaju prigradska naselja Prizrena. Stanovništvo prizrenske podgore po svemu, etnički i kulturološki, čini cjelinu sa stanovništvom Sredačke župe.
Ljubižda
Ljubižda je naselje blizu Prizrena na putu Prizren - Priština.
Grnčare
Selo Grnčare smješteno je ispod uzvišenja Carev stog i Grdoman i jedno je od najstarijih naselja u prizrenskom regionu sa oko 1600 stanovnika. Do sela se iz Prizrena stiže makadamskim putem, pored kasarne njemačkog KFORA i putem koji vodi do izlaska iz Prizrena (Prizren-Suva Reka) kroz naselje Jaglenica. Prema nekim materijalnim dokazima koji su pronađeni (nadgrobni spomenici pisani na osmanskom-turskom) selo Grnčare je postojalo negdje oko 1400. godine. Postoje razni podaci kao što su službeni dokumenti Dušanov Zakonik u kojima se spominje selo kao Selce. Selo je naseljeno bošnjačkom populacijom. Posljednjih godina veoma je aktivno KUD ¨Podgorski Biseri¨ koji su svojom igrom i nošnjom na najljepši način predstavili običaje kraja po čitavoj Evropi, gdje su pokupili brojna priznanja. Međutim, ta vesela narav stanovništva sela Grnčara, njihova mehkoća i nelagodnost da se drugima nameću dosad je za selo imala brojne posljedice. Naime, iako je jedno od najbližih sela općine Prizren, ono je i dalje u velikoj oskudici vode, jedino je selo u čitavom regionu do koga se dolazi zemljanim putem, a osnovna škola radi u veoma nehigijenskim i neadekvatnim uslovima za rad.
Skorobišta
Ispod uzvišenja Kodža Balkan smješteno je selo Skorobišta. Iz Prizrena se kroz veliko selo Ljubizda krivudavim putem stiže u planinsko selo Skorobišta.
Novo Selo
Nalazi se istočno na oko 5 km od Prizrena. Do sela vodi stari makadamski put sa širokim ili uskim zavojima na prelasku na veću nadmorsku visinu. Iznad Prizrena se prostiru novoselske parcele vinove loze, a iznad njih blagi i pitoreskni dio zvani Borići sa livadama i pašnjacima koje pripadaju ataru sela Grnčare. Dalji put vodi kroz kršovit predio koji je bez bitnije vegetacije. Prije sela se stiže do seoskog mezarja - groblja. Čuka je bilo mjesto vršidbe i seoskih teferiča i ona je na 1044 m nadmorske visine. Postoje 2 prilaza selu sa sjeverne i zapadne strane i to veoma lošim seoskim putem. Pored starih, trošnih kuća zidanih čerpićem i pokrivenih limom ili slamom (slamom su pokrivene i štale za stoku) ima i kuća zidanih ciglom i pokrivenih crijepom. U selu se nalazi džamija sa munarom koja se jasno vidi iz Prizrena kao i stara zgrada zadružnog doma koja je jedno vrijeme korištena i kao četverogodišnja škola. Većina stanovnika je starije životne dobi dok je sve više mladih krenulo na zapad u pečalbu. Veliki broj porodica je nastanjena u Prizrenu, a izvjestan broj je emigrirao u Tursku za vrijeme Rankovićeve represije. Interesantan podatak da porodice nastanjene u prizrenskom naselju Kurilo vode porijeklo iz Novog sela ali govore turskim jezikom te se osjećaju Turcima, ali međusobno se prepoznaju kao Novoseljani.
Historijski nema tačnih podataka o postanku i pominjanju sela iz relevantnih izvora, ali postoji predanje o nazivu sela poznatom kao Neveselo (nije veselo) što vodi zaključku o teškoj ili neveseloj sudbini ranijih stanovnika sela.
Milovan Jakšić
thumb|250px|desno|Milovan Jakšić kao golman Nogometne reprezentacije Kraljevione Jugoslavije u utakmici protiv Brazila u Montevideu 1930. godine. Milovan Jakšić (Kolašin, 19. septembar 1909 - Kairo, 25. decembar 1953.) bio je golman Nogometne reprezentacije Kraljevine Jugoslavije. Najveći dio svoje karijere proveo je braneći za SK Soko, klub koji je 1931. godine promijenio ime u BASK. Za ovaj klub odigrao je oko 500 zvaničnih utakmica, sve do 1939. godine. U sezoni 1934 - 35 proveo je nekoliko mjeseci u Čehoslovačkoj gdje je branio za FK Slaviju iz Praga. Kasnije je jedno vrijeme igrao i u Ljubljani.
Nirvana
Nirvana (sanskrt. nirvāṇa: bežudnja, bestrašće, utrnuće, od nir: bez i vān ili vā: puhati).
U indijskim religijama budizmu, jainizmu i hinduizmu, nirvāna (sanskrit: निर्वाण, pali: Nibbāna, kineski: 涅槃; pinyin: niè pán), što doslovno znači "nestajanje" i/ili "gašenje", jest vrhunac jogijeve potrage za oslobođenjem. Siddhartha Gaotama, poznatiji kao Buda, opisao je dharmu kao "...splav na kojoj se prelazi rijeka. Samo bi luđak ponio splav sa sobom nakon što stigne na obalu slobode." Osim toga, hinduizam i džainizam koriste tu riječ da opišu stanje mokshe, a riječ se navodi i u više hinduskih tantričkih tekstova, kao i u Bhagavad-giti.
Jonathan Demme
Jonathan Demme bio je američki filmski režiser, scenarist i filmski producent. dobitnik Oscara za režiju.
Demme je počeo filmsku karijeru radeći za Rogera Cormana. Njegov prvi uspješniji film bio je Melvin i Howard, koji su primijetili u Hollywoodu te ga angažirali za režiju filma Swing Shift sa Kurtom Russellom i Goldie Hawn. Kompromitirana produkcija udaljila je Demmea na neko vrijeme od dugometražnih filmova, pa je snimio seriju "koncertnih filmova", kao što su Stop Making Sense i Swimming to Cambodia.
Godine 1991. Demme je osvojio Oscara za film Kad jaganjci utihnu – jedan od pet filmova koji je pobijedio u svih 5 glavnih kategorija (najbolji film, režiser, scenario, glavni glumac i glavna glumica).
Nakon toga je režirao još jednog pobjednika, film Philadelphia, za koji je Tom Hanks dobio Oscara kao najbolji glavni glumac. Jedan od njegovih čestih režiserskih motiva jest dopuštanje junacima da gledaju direktno u kameru. S producentima Edwardom Saxonom i Peterom Sarafom osnovao je produkcijsku kuću Clinica Estetico, koja je više od 15 godina smještena u blizini New Yorka.
NGC 3459
NGC 3459 (također poznat kao IRAS 10522-1646, MCG -3-28-22 i PGC 32782) je spiralna galaksija koja je udaljena oko 195 miliona sg od Zemlje i nalazi se u sazviježđu Pehar. Najveći prečnik je 1,60 (91 hiljada sg) a najmanji 0,5 uglovnih minuta (28 hiljada sg). Prvo otkriće je napravio Francis Preserved Leavenworth 5. januara 1887. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Eak
Eak ili Ajakos (grč. Αἴακος, Aiakos) u grčkoj mitologiji bio je kralj Egine. Jedan je od tri suca u Hadu, zajedno s Minosom i Radamantom.
Mitologija
Eak je bio naširoko poznat kao brižan i pravedan vladar. Toliko je bio poznat po tome da je nakon svoje smrti bio postavljen za jednog od tri suca u Hadu, skupa s Minosom i Radamantom. Eak je sudio Europljanima (Grcima), Radmant istočnjacima, a Minos je imao odlučujući glas; kako govori Platon u djelu Gorgija. Aleksandar Veliki vukao je po svojoj majci porijeklo od Eaka.
Bio je sin Zeusa i nimfe Egine, kćeri riječnog boga Azopa. Kad mu je kraljevstvo poharala kuga, molio se ocu Zeusu za pomoć koji je pretvorio ondašnje mrave u ljude Mirmidonce, kao što govori Ovidije u 7. knjizi svojih Metarmorfoza. Jednom je za vrijeme suše molio oca Zeusa za pomoć koji mu je poslao kišu, a on je sagradio hram u Egini Zeusu te je pomogao Posejdonu i Apolonu da sagrade trojanske zidine.
Po svojoj ženi Endejidi, bio je Telamonov i Pelejev (Ahilejev otac) otac. Po Psamati bio je Fokusov otac.
IC 1861
IC 1861 (također poznat kao MCG 4-7-28, PGC 10905 i UGC 2357) je spiralna galaksija koja je udaljena oko 308 miliona sg od Zemlje i nalazi se u sazviježđu Ovan. Najveći prečnik je 1,20 (108 hiljada sg) a najmanji 0,8 uglovnih minuta (72 hiljade sg). Prvo otkriće je napravio Edward Emerson Barnard.
Najbliži NGC/IC objekti
Sljedeći spisak sadrži deset najbližih NGC/IC objekata.
Wolfgang Petritsch
Wolfgang Petritsch je austrijski diplomata. Pripadnik je nacionalne manjine koruških Slovenaca.
Studirao je historiju, njemački jezik, politologiju i pravo, na Bečkom univerzitetu, gdje je i diplomirao 1972. godine. Od 1977. do 1983. godine je bio tajnik austrijskog kancelara Bruna Krajskog. Dok je bio austrijski ambasador u Beogradu (1997-1999) imenovan je za Posebnog izaslanika Evropske unije za Kosovo. U toj funkciji je bio i kao glavni pregovarač Evropske unije na mirovnim pregovorima o Kosovu u Rambouilletu i Parizu 1999. godine, koji su bili naznaka bombardiranja SR Jugoslavije u martu te godine. Između 1999. i 2002. bio je na funkciji Visokog predstavnika u Bosni i Hercegovini. Poslije kratkog angažovanja na austrijskoj političkoj pozornici, prelazi na funkciju austrijskog ambasadora u Ujedinjenim narodima u Ženevi.
U političkim krugovima zapadnih zemalja važi kao stručnjak za vanjsku politiku sa težištem interesovanja za jugoistočnu Evropu.
Perivoj Zrinskih
mini|220px|"Stari bagrem" - jedan od simbola Perivoja Zrinskih Perivoj Zrinskih nalazi se oko Starog grada Zrinskih u gradu Čakovcu, središtu Međimurske županije, sjeverna Hrvatska. Smješten je u centru grada, nekoliko koraka od glavnog gradskog trga.
Čakovečki je park sastavni dio kompleksa srednjevjekovne utvrde, koja se na tom mjestu, mada više puta nadograđivana i rekonstruisana, nalazi još od 13. vijeka. U perivoju se nalazi niz spomenika, statua, bista, memorijalnih objekata (spomen-ploča) i drugih umjetničkih kiparskih djela. Tu su, među ostalima, bronzana statua hrvatskog bana Nikole Zrinskog Sigetskog, barokni kameni kip Svetog Jeronima (postavljen 1766. godine) i spomenik u obliku kamenog obeliska poginulim Međimurcima u Prvom svjetskom ratu.
Na samom ulazu u perivoj, jednovremeno na ivici glavnog čakovečkog gradskog trga i kao njegov sastavni dio, smješten je monumentalni kameni spomenik hrvatskom banu i poeti Nikoli Zrinskom Čakovečkom, koji se sastoji od postolja s dubokim reljefom lika Zrinskog te zaobljenog stuba na čijem je vrhu orao raširenih krila što stoji na maču (kao simbolu Nikolinog viteštva i herojstva) i liri (kao simbolu banovog pjesništva).
Dum dum (album)
Dum dum jest 6. studijski album srbijanske rok-grupe Ekatarina Velika objavljen 1991.
NGC 264
NGC 264 (također poznat kao ESO 295-6, MCG -7-2-16 i PGC 2831) je spiralna galaksija koja je udaljena oko 229 miliona sg od Zemlje i nalazi se u sazviježđu Kipar. Najveći prečnik je 1,10 (73 hiljade sg) a najmanji 0,3 uglovnih minuta (20 hiljada sg). Prvo otkriće je napravio John Frederick William Herschel 30. augusta 1834. godine.
Dharma
mini|200p|Budistički [[simbol tačka darme]] Dharma: (sanskrt.: ono što drži, obdržava, od dhr: držati, nositi).
IC 170
IC 170 (također poznat kao MCG -2-5-66 i PGC 6890) je eliptična galaksija koja je udaljena oko 240 miliona sg od Zemlje i nalazi se u sazviježđu Kit. Najveći prečnik je 0,30 (21 hiljada sg) a najmanji 0,2 uglovnih minuta (14 hiljade sg). Prvo otkriće je napravio Stephane Javelle 17. decembra 1892. godine.
Dharma
Etimologija
Riječ je nastala iz sanskritskog korjena dhr, koji znači "držati", "održavati". Prvobitno je značila ono što drži univerzum zajedno, podršku materijalnog ili moralnog postojanja. Označava i kosmičku zakonitost u kojoj je, prema učenju o karmi, moralni osnov iskonskiji od materijalnog. Odatle proizilaze značenja: vrlina, ispravnost, istinitost.
IC 170
Najbliži NGC/IC objekti
Sljedeći spisak sadrži deset najbližih NGC/IC objekata.